Contribució conceptual i empírica per a l'estudi psicosocial dels grups.
Analitza els processos que tenen lloc en els grups (formació i desenvolupament dels grups, processos d'influència, lideratge, cohesió grupal, processos de decisió, productivitat grupal i relacions intergrupals) i que són d'interès per als professionals d'àmbits com la psicologia, la comunicació o la política.
Diagnosi sobre la situació dels serveis socials bàsics de la demarcació de Barcelona en l'àmbit del treball social i d'acord a la pràctica professional dels treballadors socials, identificant estratègies i accions de millora.
Claus per facilitar el procés d'elaboració d'una tesi, des de la seva concepció fins a la seva presentació i defensa, i per ajudar a minimitzar els errors més habituals: encertar amb l'elecció del tema, trobar la informació rellevant, escollir les eines adequades, sintonitzar amb el tutor, etc.
Tenir salut no s'entén només com l'absència de malaltia, sinó que engloba tots els factors que influeixen en el benestar d'una persona: socials, culturals, polítics, sanitaris i econòmics.
Tal i com es descriu, els estils de vida, el sistema sanitari i la medicalització moderna hi estan estretament lligats.
L'antropòleg Marc Augé analitza el que anomena un nou règim de ficció, el canvi en les condicions de circulació entre l'imaginari individual (els somnis), l'imaginari col·lectiu (el mite) i la ficció (literària o artística, en imatges o no), i sobre el risc de la postveritat quan la veritat s'entén de forma distorsionada.
Mostra d'accions i pràctiques d'èxit en el camp de l'educació social que donen visibilitat a la tasca actual i futura desenvolupada pels professionals d'aquest àmbit.
Recull experiències concretes sobre inserció sociolaboral, formació i oficis, gent gran, educació social feminista, intervenció amb menors, etc.
Conceptualització, fonaments científics i antecedents històrics de la musicoteràpia.
L'autor descriu la dinàmica de música i cervell, i aborda les diverses aplicacions per al tractament de trastorns, desequilibris i malalties en infants i adults.
També desenvolupa els fonaments de la musicoteràpia neurològica i les tècniques emprades per a la neurorehabilitació cognitiva.
Carles Capdevila entrevista el psiquiatra i psicoanalista Boris Cyrulnik en una conversa que gira al voltant de temes com la infància, la resiliència, el trauma, l'humor i la superació.
Les diverses qüestions ètiques, pedagògiques i epistemològiques que exposa Cyrulnik reflecteixen el seu pensament filosòfic i científic sobre la vida.
Estudi que mostra i analitza, a través d'iniciatives socials sorgides arrel de la crisi econòmica del país a Barcelona, Bilbao, Madrid i Saragossa, la capacitat d'innovació de diversos col·lectius socials que promouen una major justícia i inclusió social, així com formes alternatives de governança local.
Aquesta obra inclou els models, els principis teòrics i els elements metodològics de les pràctiques d'avaluació participativa.
S'adreça als professionals educadors, treballadors socials, sociòlegs, pedagogs, etc., i a la ciutadania implicada en moviments socials o veïnals interessats en orientar les seves avaluacions en els principis participatius.
Estudi comparatiu dels sistemes de pensions dels països de referència: Països Baixos, Dinamarca, Suècia, Regne Unit, Itàlia, França i Alemanya.
I es descriuen els principals factors que incideixen en les reformes dels sistemes a la Unió Europea: el problema demogràfic, la sostenibilitat i el programa del Llibre Blanc de la Comissió Europea.
Manual adreçat als professionals de la intervenció social, educadors socials i treballadors socials, sobre la planificació, disseny i desenvolupament de projectes dins el marc de la intervenció social i socioeducativa.
Proporciona les tècniques i estratègies més adequades per a la seva implementació, desenvolupament i avaluació.
Manual que permet comprendre el funcionament de les converses i desenvolupar les nostres habilitats comunicatives.
A través d'una redacció pràctica i amb exemples, ofereix les claus per aprendre l'art de la conversació: preguntar, entendre les pròpies emocions, buscar acords i tancar-los adequadament, el funcionament de l'escolta activa, etc.
Obra que compila definicions i articles sobre 250 conceptes utilitzats habitualment per la psicologia, la judicatura, el treball social, la pediatria social i, en general, aquelles disciplines relacionades amb l'estudi, la intervenció i les polítiques sobre infància i adolescència.
Vídeo que exposa la labor dels educadors i educadores socials en residències i centres de dia per a gent gran, en base a les necessitats emergents i la cura centrada en la persona.
Es divideix en tres apartats: activitats, competències i experiències, que reflecteixen els aspectes clau de l'exercici professional.
S'exposen les característiques principals del dolor i la seva avaluació i intervenció des de l'àmbit biopsicosocial, donant respostes a les persones que han de viure amb dolor.
Alhora és una defensa de l'enfocament positiu de la vida, per tal de capacitar la persona en el maneig del dolor tenint en compte els nostres valors vitals i objectius.
Manual pràctic adreçat als estudiants i professionals de l'àmbit de les humanitats, les ciències socials i jurídiques, per ajudar-los a incorporar i desenvolupar el disseny, la realització i l'avaluació de l'entrevista, en el context d'investigacions on l'anàlisi qualitatiu esdevé clau essencial per a la comprensió d'una realitat complexa.
Llibre de text essencial sobre el treball social amb grups que actualitza la primera edició i teoritza les principals perspectives de la disciplina: anàlisi de poder, comunicació i etapes de les dinàmiques grupals.
Els continguts afavoreixen l'aprenentatge autònom de l'estudiant incloent a cada capítol lectures recomanades, bibliografia, exercicis d'autoavaluació i resum.
Dades i indicadors del mercat de treball a la ciutat de Barcelona l'any 2017 que mostra la seva evolució i la comparació en alguns casos amb d'altres àmbits territorials.
Es divideix en: enquesta de població activa, afiliació a la seguretat social, atur registrat i contractació laboral, enquesta trimestral de cost laboral, salaris, relacions laborals, protecció social, perfils dels treballadors afiliats a la seguretat social, i població estrangera i mercat de treball.
Recull de vint relats guanyadors de la primera edició del Premi de relats curts "Dad palabra al dolor".
Són històries i vivències de pacients i professionals que han aconseguit extreure del dolor una ensenyança i una experiència vital que poden ser d'ajuda a altres persones que pateixen.
Diagnosi de la situació actual dels SSB de la província de Barcelona des de l'òptica del treball social, on s'enumeren un seguit de propostes necessàries per a la millora de les polítiques socials, la definició dels serveis socials bàsics, la intervenció social, els recursos i la gestió del coneixement.
Revisió de la situació dels SSB de la província de Barcelona i la pràctica professional de les educadores i educadors socials.
L'estat de la qüestió es planteja arran de la informació aportada pels agents implicats i es desenvolupen unes dinàmiques i perspectives per fer front a les realitats socials emergents.
Detecció i anàlisi d'elements o variables presents en els diferents models i iniciatives d'aprenentatge i pràctiques de la formació professional tenint en compte la dimensió de l'empresa.
Definició del marc socioinstitucional: normativa, iniciatives polítiques i bones pràctiques, i recull d'altres elements de valor necessaris per a futures iniciatives.
Guia en format de lectura fàcil per cuidar el nostre benestar sexual i afectiu: entendre la sexualitat com una qüestió de salut i drets; conèixer el nostre cos i òrgans sexuals, etapes de la vida i malalties de transmissió sexual; respectar i expressar els nostres gustos, plaers i desitjos; entendre la relació amb els altres, els tipus d'afectes i com distingir entre contacte físic apropiat i inapropiat.
Obra que analitza l'actualitat i la pertinència del treball social clínic, els models teòrics en els quals es basen les pràctiques clíniques, la construcció del context d'intervenció professional i el diagnòstic.
Descriu diferents models de pràctica clínica en contextos professionals diversos i fa una reflexió sobre la justícia, la lleialtat i l'ètica en les relacions intersubjectives i el seu significat en el treball social clínic.